তিন নম্বর গ্রন্থির আর একটা দেওয়ার দিক ছিল বিনয় মজুমদারের দীর্ঘ এগারো পাতার ইন্টারভিউ যা কবির শিমূলপুর গ্রামের বাড়ি গিয়ে নিয়ে আসি ১৪১৩ বঙ্গাব্দের এক বসন্তবিকেলে। সেখানে বিনয় ধরে ধরে বিশ্লেষণ করেছেন নিজের কবিতা, মত দিয়েছেন অন্য কবিদের সম্পর্কে, স্মৃতিচারণ করেছেন, বাদ যায়নি গায়ত্রী চক্রবর্তী প্রসঙ্গও! সাক্ষাৎকারটা বেরনোর পরে অনেকে জেনে অবাক হয়ে গিয়েছিলেন যে এটা একেবারে সাম্প্রতিক! সে কি, বিনয় এই অসুস্থ বয়েসেও সব অতীত মনে রেখেছেন, নিখুঁত যুক্তি সাজিয়ে কথা বলেন, কবিতাবুদ্ধি তেমনি থেকে গেছে ক্ষুরধার…?!